Na podlagi 25. člena Zakona o delovnih razmerjih (Uradni list RS, št. 21/13, s spremembami in dopolnitvami) in 4. točke prvega odstavka 68. člena in tretjega odstavka 70. člena Zakona o javnih uslužbencih (Uradni list RS, št. 63/07 – UPB s spremembami in dopolnitvami; v nadaljevanju: ZJU), **DIREKCIJA REPUBLIKE SLOVENIJE ZA VODE,** objavlja prosto pripravniško strokovno tehnično delovno mesto za določen čas, 8 mesecev

**strokovni sodelavec VII/1 - PRIPRAVNIK (m/ž), šifra DM: 70007,**

v Sektorju za rabo in varstvo voda, v Uradu za planiranje in načrtovanje.

Lokacija opravljanja dela: Ljubljana.

Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati še naslednje pogoje:

* Višješolsko izobraževanje (prejšnje)/višješolska izobrazba (prejšnja) - Vrsta izob. KLASIUS: 16201), ali specialistično izobraževanje po višješolski izobrazbi (prejšnje)/specializacija po višješolski izobrazbi (prejšnja) - Vrsta izob. KLASIUS: 16201, ali visokošolsko strokovno izobraževanje (prejšnje)/visokošolska strokovna izobrazba (prejšnja) – (Vrsta izob. KLASIUS: 16202) ali visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) – (Vrsta izob. KLASIUS: 16203) ali visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja) – (Vrsta izob. KLASIUS: 16204),
* znanje uradnega (slovenskega) jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev in
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Skladno z 2. členom Pravilnika o trajanju pripravništva, načinu, poteku in programu usposabljanja pripravnikov (Uradni list RS, št. 28/09; v nadaljevanju: Pravilnik) ter prvim odstavkom 106. člena ZJU je pripravnik oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njene strokovne izobrazbe, z namenom, da se usposobi za opravljanje dela. Za pripravnika se šteje tudi oseba, ki sklene delovno razmerje in se usposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega njeni izobrazbi. Pripravnik se sprejme v delovno razmerje za določen čas trajanja pripravniške dobe.

Naloge na delovnem mestu so:

* izvajanje nalog po programu pripravništva,
* usposabljanje za izvajanje postopkov iz delovnega področja,
* sodelovanje pri pripravi poročil in gradiv z delovnega področja,
* opravljanje drugih nalog po naročilu nadrejenega oziroma mentorja.

Prijava na razpisano delovno mesto se **obvezno posreduje na predpisanem obrazcu – t.j. Vloga za zaposlitev, ki je priloga javne objave, z izpolnjenimi vsemi rubrikam in izjavami in sicer:**

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna vrsta študijskega programa in smer izobrazbe ter datum (dan, mesec, leto) zaključka študija (diploma) in navedena ustanova, na kateri je bila izobrazba pridobljena;
2. izjavo kandidata, da v skladu z 2. členom Pravilnika in prvim členom 106. člena ZJU izpolnjuje pogoje za zasedbo objavljenega pripravniškega delovnega mesta;
3. izjavo kandidata, da:
	* je državljan Republike Slovenije,
	* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
	* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
	* za namen tega postopka skladno z GDPR dovoljuje Direkciji RS za vode, pridobitev podatkov iz prejšnjih točk te javne objave iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi morebitna druga znanja in veščine, ki jih je pridobil. Zaželeno je, da kandidat pozna predpise s področja delovanja Direkcije RS za vode.

Izbranemu kandidatu, ki bo sklenil pogodbo o zaposlitvi za čas pripravništva za delovno mesto strokovni sodelavec VII/1 – pripravnik, se bo določila osnovna plača na podlagi uvrstitve delovnega mesta na katerem lahko pripravnik delo opravlja neposredno po opravljenem pripravništvu, in sicer tako, da je njegova osnovna plača za čas pripravništva za šest plačnih razredov nižja od osnovne plače delovnega mesta in sicer bo uvrščen v 14. plačni razred.

Z izbranim kandidatom bo sklenjeno delovno razmerje za določen čas 8 mesecev, za čas opravljanja pripravništva, na delovnem mestu strokovni sodelavec VII/1 - pripravnik (šifra DM: 70007, s polnim delovnim časom. Izbrani kandidat bo delo opravljal v prostorih Direkcije RS za vode, na lokaciji Direkcije RS za vode, Hajdrihova ulica 28c, 1000 Ljubljana.

Kandidat vloži prijavo v pisni obliki, **obvezno na obrazcu »Vloga za zaposlitev«,** ki jo pošlje v zaprti ovojnici z označbo: »za JO za DM strokovni sodelavec VII/1 – pripravnik, šifra DM: 70007, sklicna številka 11002-17/2025«, na naslov: Direkcija RS za vode, Mariborska cesta 88, 3000 Celje, in sicer v roku treh dni od javne objave. Javna objava s predpisanim obrazcem je objavljena v celoti na osrednjem spletnem mestu državne uprave GOV.SI in spletni strani Zavoda RS za zaposlovanje ter oglasni deski Zavoda RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.drsv@gov.si, pri čemer veljavnost prijave ni pogojena z elektronskim podpisom.

Informacije o izvedbi postopka javne objave dobite vsak delovni dan od 10. do 11. ure na telefonski številki (01) 478 3163, ga. Sonjo Brumat, informacije o delovnem področju na telefonski številki (01) 478 3131, dr. Nataša Smolar Žvanut, vodja sektorja za rabo in varstvo voda.

V besedilu uporabljeni izrazi, zapisani v moški slovnični obliki, so uporabljeni kot nevtralni za moške in ženske.

mag. Karmen Škufca

namestnik direktorja

 p.p. št. 0200-5/2025-2 z dne 27.1.2025